સુરેન્દ્રનગર જિલ્લામાં વઢવાણ નગરપાલીકાના પ્રમુખ અને ઉપપ્રમુખની વરણી સોમવારના રોજ ભારે રાજકીય ડ્રામા વચ્ચે થઈ હતી. જેમાં વઢવાણ પાલિકામાં કોંગ્રેસના ૧૦ સદસ્યોએ પક્ષના આદેશની ઐસી કી તૈસી કરી બળવો કરતા ભાજપના પ્રમુખ અને ઉપપ્રમુખ બન્યા હતા. ત્યારે કોંગ્રેસના સભ્યો સામે પ્રદેશ મોવડી મંડળે કડક કાર્યવાહી હાથ ઘરી છે. જેમાં બળવો કરનાર દસ સદસ્યોને ૫ક્ષમાંથી સસ્પેન્ડ કરવાનો નિર્ણય લેવાયો છે.